DIY vir Divas - Maroela Media
DIY vir Divas is ’n eenvoudige gids vir die vrou, uit die oogpunt van ’n vrou. Dié nuttige boek leer jou meer oor die verskillende soorte gereedskap en toebehore wat nodig is vir basiese huisreparasies en doen-dit-self-projekte. Daarna lei dit jou stap vir stap deur ’n aantal projekte. Begin met klein projekte en opknappingstakies en kort voor lank sal jy die vertroue hê om groter en moeiliker take aan te durf!
DIY vir Divas bestaan uit:
Handgereedskap- en kraggereedskap-veiligheid
Ek is mal oor my koordlose skroewedraaier met huisreparasies
Ek is mal oor my koordlose boor: gestoffeerde bedkopstuk, koffietafel
Ek is mal oor my kragboor: ophang van skilderye, gordynrelings
Ek is mal oor my uitsnysaag: gelamineerde werksoppervlakke, antieke bedkassie, slaapkamertafel, kaggelraam
Ek is mal oor my hoeksnyer: kurwes in teëls
Ek is mal oor my sirkelsaag
Ek is mal oor my skuurder: bedkassie vir kinderkamer, TV-eenheid
Ek versorg my kraggereedskap
Janice Anderssen was nog altyd fanaties oor DIY. Sy is gebore in die Verenigde Koninkryk en het grootgeword in ’n huis wat konstant verander
is deur haar moeder. Sy het verskeie bou- en teëlkursusse gevolg, ’n diploma in Binnenshuise Versiering verwerf en talle boeke oor die onderwerp gelees. Besoek gerus haar webtuiste, Home-Dzine.co.za, wat in Mei 2005 ontstaan het uit die behoefte aan raad en inspirasie vir huiseienaars en mense wat in doen-dit-self geïnteresseerd is. DIY Divas is ook gestig om vroue te bemagtig om hul vrees te oorkom, selfvertroue te bou, en om hulle met die nodige wenke en tegnieke toe te rus.